**KAUNO R. ČEKIŠKĖS PRANO DOVYDAIČIO GIMNAZIJA**

PRITARTA

Kauno r. Čekiškės

Prano Dovydaičio gimnazijos

Gimnazijos tarybos posėdyje,

2022-01-12, protokolo Nr.1

PATVIRTINTA

Kauno r. Čekiškės

Prano Dovydaičio gimnazijos

Direktoriaus 2022-01-17, įsakymu

Nr. V1-7

**2022 METŲ**

**VEIKLOS PLANAS**

**ČEKIŠKĖ**

**2022**

**I. BENDROSIOS NUOSTATOS**

1. Kauno r. Čekiškės Prano Dovydaičio gimnazija savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo, mokslo ir sporto ministerijos norminiais aktais, Kauno rajono savivaldybės tarybos sprendimais, Savivaldybės administracijos bei Savivaldybės administracijos Kultūros, švietimo ir sporto skyriaus įsakymais, Gimnazijos veiklos dokumentais ir Nuostatais, 2021–2022 mokslo metų Bendraisiais ugdymo planais ir Kauno r. Čekiškės Prano Dovydaičio gimnazijos 2021–2022 mokslo metų ugdymo planu.

2. Gimnazijos veiklos planas 2022 metams parengtas atsižvelgus į Gimnazijos 2019–2022 metų strateginį planą, kuriam pritarta Kauno rajono savivaldybės administracijos direktoriaus 2019 metų sausio 25 dienos įsakymu Nr. ĮS-149, gimnazijos veiklos kokybės įsivertinimo išvadas, gimnazijos išorinio vertinimo 2018 m. kovo 12-15 d. ataskaitą bei gimnazijos bendruomenės poreikius. Gimnazijos veiklos planas nustato metinius gimnazijos tikslus, uždavinius ir priemones uždaviniams vykdyti.

3. Gimnazijos veiklos planas atliepia Valstybinės švietimo strategijos 2013–2022 m. nuostatas. Įgyvendinant valstybinę švietimo politiką siekiama teikti kokybiškas švietimo paslaugas, atitinkančias nuolat kintančias visuomenės reikmes ir ugdymosi poreikius, ikimokyklinio, priešmokyklinio, pradinio, pagrindinio ir vidurinio išsilavinimo įgijimą, per papildomojo ugdymo programas vykdyti neformalųjį vaikų švietimą, racionaliai, taupiai ir tikslingai naudoti švietimui skirtus išteklius.

4. Metinį veiklos planą įgyvendins Čekiškės Prano Dovydaičio gimnazijos administracija, mokytojai ir kiti ugdymo procese dalyvaujantys specialistai, ugdytiniai ir jų tėvai.

**II. GIMNAZIJOS VIZIJA**

Moderni, besimokanti, atvira kaitai, puoselėjanti krašto bendruomenės tradicijas gimnazija, skatinanti kiekvieno mokinio saviraišką ir kūrybines galias.

**III. GIMNAZIJOS MISIJA**

Gimnazija, teikianti pradinį, pagrindinį bei vidurinį išsilavinimą ir įgyvendinanti ikimokyklinio bei priešmokyklinio ugdymo programą, sudaranti sąlygas siekti aukštos ugdymo(si) kokybės ir bendrųjų kompetencijų, atsižvelgiant į kiekvieno mokinio poreikius ir galimybes, bendraujant ir bendradarbiaujant su mokinių tėvais, socialiniais partneriais.

**IV. GIMNAZIJOS FILOSOFIJA**

„...Aš ieškau ir randu malonumo padaryti bent kiek gera žmonėms, padirbėti aukščiausiajai Tiesai, Gėriui ir Grožiui“. Pranas Dovydaitis

**Vertybės -** saugumas, sveikata, teisingumas, tolerancija, geranoriškumas, sąžiningumas,

pilietiškumas.

**V. INFORMACIJA APIE GIMNAZIJĄ**

Gimnazija teikia ikimokyklinio, priešmokyklinio, pradinio, pagrindinio, vidurinio, neformaliojo vaikų švietimo paslaugas.

Gimnazijoje dirba 59 darbuotojai (2021 m. gruodžio 31 d. duomenimis), iš jų 31 – pedagoginis darbuotojas. Visi pedagoginiai darbuotojai turi aukštąjį pedagoginį išsilavinimą.

Pedagoginių darbuotojų skaičius pagal įgytą kvalifikacinę kategoriją:

|  |  |  |  |  |  |
| --- | --- | --- | --- | --- | --- |
| Metai | Pedagoginių darbuotojų skaičius | Pagal įgytą kvalifikacinę kategoriją | | | |
| mokytojai | vyr. mokytojai | mokytojai metodininkai | mokytojai  ekspertai |
| 2021 | 31 | 7 | 17 | 7 | - |

Gimnazijoje dirba 1 socialinis pedagogas (1 etatas), 1 logopedas – spec. pedagogas (0,5 etato ir 0,75 etato) ir psichologas (0,75 etato), 3 mokytojų padėjėjai (2,5 etato), 28 personalo ir ūkio aptarnaujančio personalo darbuotojai. Visi darbuotojai dirba pagal darbo sutartis. Darbuotojų kaita nedidelė.

Mokinių skaičiaus kaita:

|  |  |  |
| --- | --- | --- |
| Mokslo metai | Mokinių skaičius | Iš jų ikimokyklinio ir priešmokyklinio ugdymo grupėje |
| 2019-2020 | 255 | 41 |
| 2020-2021 | 259 | 50 |
| 2021-2022 | 252 | 55 |

Įgijusių vidurinį išsilavinimą mokinių dalis:

|  |  |  |
| --- | --- | --- |
| Mokslo metai | Mokinių skaičius IV g. kl. (12 kl.) | Įgijusių vidurinį išsilavinimą  mokinių dalis |
| 2019-2020 | 14 | 14 (100%) |
| 2020-2021 | 17 | 17 (100%) |

12 proc. baigusių gimnaziją abiturientų tęsia mokslus aukštosiose mokyklose, 30 proc. kolegijose, 41 proc. profesinio ugdymo įstaigose, likusi dalis – dirba.

Įgijusių pagrindinį išsilavinimą mokinių dalis:

|  |  |  |
| --- | --- | --- |
| Mokslo metai | Mokinių skaičius II g. kl. (10 kl.) | Įgijusių pagrindinį išsilavinimą  mokinių dalis |
| 2019-2020 | 21 | 19 (91%) |
| 2020-2021 | 19 | 19 (100%) |

17 (89,5 proc.) tęsia mokslą gimnazijoje, 2 (11,5 proc.) mokiniai mokosi profesinio ugdymo mokyklose.

Įgijusių pradinį išsilavinimą mokinių dalis:

|  |  |  |
| --- | --- | --- |
| Mokslo metai | Mokinių skaičius 4 kl. | Įgijusių pradinį išsilavinimą  mokinių dalis |
| 2019-2020 | 16 | 16 (100%) |
| 2020-2021 | 20 | 20 (100%) |

Mokinių užimtumas neformaliajame vaikų švietime:

|  |  |  |
| --- | --- | --- |
| Mokslo metai | Mokinių skaičius, dalyvaujančių neformaliajame švietime | Mokinių skaičius, dalyvaujančių neformaliajame švietime dalis (%) |
| 2019-2020 | 194 ( 214) | 90,7 % |
| 2020-2021 | 181 (209) | 86,6 % |
| 2021-2022 | 186 (197) | 94,4 % |

**VI. SVARBIAUSI REZULTATAI IR PASIEKIMAI**

2020-2021 m. m. 1-4 kl. mokiniai baigė 99 proc. pažangumu, t. y. 2 proc. aukštesniu nei 2019-2020 m. m. 4 proc. kilo aukštesniuoju lygiu besimokančių mokinių skaičius t. y. nuo 19,1 proc. (2019-2020 m. m.) iki 23,1 proc. (2020-2021m. m.). 5-8, I-II g. kl. mokinių pažangumas 100 proc. (2020-2021 m. m.) t. y. 2,8 proc. aukštesnis nei 2019-2020 m. m.. III-IV g. kl. mokiniai baigė 97 proc. t. y. 3 proc. žemesniu nei 2019-2020 m. m. Bendras gimnazijos pažangumas pakilo 1,32 proc. t. y . nuo 97,7 proc. (2019-2020 m. m.) iki 99,02 (2020-2021 m. m.).

NMPP rezultatai rodo 4 ir 8 klasėse patenkinamą patikrinime dalyvavusių mokinių pasiekimų būklę. 4 kl. skaitymo taškų vidurkis 4,1 taško mažesnis nei šalies ir 4,2 taško - nei savivaldybės; matematikos - 4,0 taškais mažesnis nei šalies ir 4,1 taško - nei savivaldybės; 8 kl. skaitymo taškų vidurkis atitinka šalies vidurkį, bet 0,6 taško mažesnis nei savivaldybės; matematikos -5,3 taško mažesnis nei šalies ir 5,7 taško - nei savivaldybės. Džiugu, kad 65 proc. 8 kl. moksleivių skaitymo NMPP patikrinime pasiekė arba viršijo šalies taškų vidurkį.

PUPP rezultatai rodo patenkinamą patikrinime dalyvavusių mokinių pasiekimų būklę. Lietuvių kalbos ir literatūros pasiektas taškų vidurkis 5,1 taško mažesnis nei šalies ir 4,4 taško - nei savivaldybės; matematikos -7,5 taško mažesnis nei šalies ir 6,5 taško - nei savivaldybės.

Išlaikytų egzaminų procentas krito nuo 95,12 proc. (2020 m.) iki 92,86 proc. (2021m.). 1 mokinys IKT VBE išlaikė 100 balų. Šio egzamino gimnazijos abiturientų vidurkis 12, 6 proc. aukštesnis nei savivaldybės ir 2,3 balo žemesnis nei šalies. Matematikos VBE gimnazijos abiturientų vidurkis 0,1 balo aukštesnis nei savivaldybės ir 3,1 balo aukštesnis nei šalies. Rusų kalbos VBE vidurkis 6 balais aukštesnis nei savivaldybės.

Šalies edukaciniame konkurse „OLYMPIS 2021“ dalyvavo 58 mokiniai. Laimėti 68 pirmo laipsnio, 29 antro laipsnio ir 27 trečio laipsnio diplomai. Respublikiniame pradinių klasių konkurse „Žydintis medis“ laimėta III vieta.

Respublikiniame piešinių ir erdvinių kompozicijų virtualios parodos – konkurso „Tautodailės verpetuose. Margutis: nuo tradicinio iki inovatyvaus“ 5–8 kl. grupėje laimėta II vieta.

Respublikiniame projekte „Giminės medis 2021“ laimėta I vieta.

Respublikiniame vertimų konkurse „Tavo žvilgsnis“ 4 mokiniai tapo laureatais.

Tarptautiniame kalbų konkurse „Kengūra“ 8 mokiniai apdovanoti auksiniais kengūros diplomais;

Kauno rajono etninės kultūros olimpiadoje laimėta II vieta. 8 mokiniai dalyvavo respublikiniame švietimo įstaigų kūrybiniame projekte „Mūsų žemė – tai didelis vieškelis, o mes, žmonės – keliautojai“, 8–9 klasių mokinių chemikų konkurse laimėta I vieta;

Dalyvauta respublikiniuose, tarptautiniuose projektuose – konkursuose, konferencijose: „Kalėdinis atvirukas“, „Dešimt žodžių“, „Gyvybės kryžius“, „Lietuva, Tėvyne mūsų“, „Jei prakalbėtų, daug pasakytų...“, „Uždavinys eilėraštyje“, „Rieduliukas“, „Psichinė sveikata – baubas ar draugas“, „Vanduo – gyvybės šaltinis“, „Nerūkyti niekada nevėlu“, „Pažink Lietuvą ir pasaulį“, „Open Hearts, Open Minds“, eTwinning projekte „Eu Code Week; 2021“, Šiaurės šalių literatūros savaitė „Svajonės ir ilgesys“, eTwinning „Tarpkultūrinės komunikacijos įgūdžių tobulinimas ir jų integravimas užsienio kalbų ir kitų dalykų pamokose“, „Kings“ olimpiadoje.

Įgvendinti projektai – programos:

1. eTwinning „Įgyvendink: mūsų gamta – mūsų ateitis“;

2. eTwinning „Netipinė aplinka – vaikų kūrybiškumo plėtotė“;

3. 3 Kauno rajono savivaldybės finansuojami vaikų ir jaunimo socializacijos projektai – programos:

3.1. ,,Iš praeities Tavo sūnūs, te stiprybę semia“, ,,Aš tarp kitų“ ir ,,Geriame arbatą“.

4. Vasaros poilsio stovykla 4-7 kl. mokiniams „Tobulėk. Eksperimentuok. Pramogauk.“;

5. Skautų vasaros poilsio stovykla ,,Kon saka, a mon saka?“

6. Moksleiviai bendruomenei.

Gimnazijoje įgyvendinami ES struktūrinių fondų finansuojami projektai:

1. Sporto paskirties inžinerinių statinių Mokyklos g. 14, Čekiškė, Kauno r. sav. statybos darbai;

2. Saulės šviesos energijos fotovoltinės elektrinės iki (1 MW) galios rangos darbai.

Poilsio ir edukacinių erdvių sukūrimas:

1. Įrengta ikimokyklinio amžiaus vaikų žaidimo aikštelė.

**VII. 2021 M. VEIKLOS PLANO TIKSLŲ ĮGYVENDINIMAS**

|  |  |  |
| --- | --- | --- |
| **Tikslas** | **Planuotas rezultatas** | **Pasiektas rezultatas** |
| Siekti kiekvieno mokinio pasiekimų ir pažangos augimo. | 80 proc. mokytojų išklauso kvalifikacinį seminarą apie šiuolaikinį mokymąsi skatinančius metodus. 80 proc. mokytojų metodinėse grupėse susitaria dėl šiuolaikinės pamokos bruožų ir 60 proc. jų laikosi. 30 proc. stebėtų pamokų veiksmingai organizuojamas šiuolaikinį mokymąsi skatinančių metodų taikymas. Stebėtų pamokų metodai ir būdai atitinka individualius mokinių poreikius. Didėja mokinių mokymosi motyvacija, išryškėja mokinių gebėjimai mokytis savarankiškai, ieškoti ir apibendrinti informaciją, dirbti grupėse. | 100 proc. mokytojų dalyvavo kvalifikaciniame seminare ,,Aktyvaus mokymo(si) metodai‘ ir patobulino mokymo(si) proceso valdymo bei dalyko turinio planavimo ir tobulinimo kompetencijas. Visose metodinėse grupėse susitarta dėl šiuolaikinės pamokos bruožų, parengtos šiuolaikinės pamokos rekomendacijos. Mokytojai kolegialiai stebėjo ir aptarė 21 atvirą pamoką, iš kurių 40 proc. stebėtų pamokų veiksmingai organizuotas šiuolaikinį mokymąsi skatinančių metodų taikymas. Per 2021 metus pravestos 158 integruotos ir 104 pamokos kitose aplinkose. Iš apklausoje ,,Netradicinės pamokos“ dalyvavusių 92,4 proc. 5-8, I-IV gimnazijos klasės mokinių 47,4 proc. teigia, kad netradicinės pamokos skatina mokymo(si) motyvaciją, 78,4 proc. mokinių patinka pamokos, kuriose teorinės žinios pritaikomos praktikoje, 74,2 proc. mokinių patinka dirbti komandoje, poroje. 81 proc. apklaustųjų teigia, kad noriai bendradarbiauja, bendrauja, dalyvauja bendrose veiklose. |
|  | 70 proc. Mokytojų metodinėse grupėse susitaria dėl ugdymo proceso diferencijavimo principų. 70 proc. mokytojų išklauso kvalifikacinį seminarą apie mokymosi strategijas, pagilina žinias apie mokinių skirtybes. Kiekvieno dalyko mokytojas pasirenka bent po vieną mokymosi strategiją, kuri skatina aktyvų mokymąsi (40 proc.), tai liudija vidaus įsivertinimo duomenys. Kiekviena metodinė grupė organizuoja bent po 1 atvirą pamoką, kurioje vyksta ugdymo turinio diferencijavimas bent 1 būdu. | 70 proc. mokytojų dalyvavo kvalifikaciniame seminare ,,Ugdymo proceso tobulinimas plėtojant profesinį bendradarbiavimą ir kuriant mokymą(si) įgalinančią aplinką ir patobulino bendrąsias kompetencijas. Visose metodinėse grupėse vyko metodiniai susirinkimai dėl ugdymo turinio diferencijavimo principų. 40 proc. mokytojų tobulino dalyko turinio diferencijavimo įgūdžius apie mokinių skirtybes, dalyvaudami įvairiuose kvalifikaciniuose seminaruose. Kiekviena metodinė grupė organizavo po 2 atviras pamokas, kuriose vyko ugdymo turinio diferencijavimas bent 1 būdu. Profesinių dialogų metu dalintasi sėkmės istorijomis apie nuotolinį mokymąsi, orientuotą į aktyvų mokinių ugdymą(si). Remiantis 2021 m. atliktos mokinių apklausos ,,Ugdymosi veiklos individualizavimas, diferencijavimas, suasmeninimas gamtos ir tiksliųjų mokslų dalykų pamokose“ 57,1 proc. mokinių teigia, kad visada sulaukia reikiamos mokytojo pagalbos, 53,6 proc. – kad pamokos metu gauna skirtingas užduotis, 32,1 proc. mokinių nurodo, kad namų darbams mokytojas skiria skirtingas užduotis. Gimnazijoje taikytas ugdymo(si) proceso diferencijavimas leido mokiniams dažniau patirti mokymosi sėkmę, kas įtakojo ugdymosi kokybę. 2020-2021 m. m. bendras gimnazijos mokinių pažangumas siekė 99 proc., o 2019-2020 m. m. – 97 proc., pokytis + 2 proc. |
|  | Mokinių individualios pažangos matavimo ir fiksavimo sistemos įgyvendinimo analizė padeda išsiaiškinti 70 proc. mokytojų taikomus mokinių individualios pažangos stebėjimo ir fiksavimo būdus. Išklausytas kvalifikacinis seminaras apie mokinio individualios pažangos stebėjimą ir fiksavimą, kolegų pamokų lankymas ir pažintis su kitų mokyklų mokytojų gerąja patirtimi padeda kiekvienam mokytojui koreguoti savo dalyko bent 1 individualios pažangos stebėjimo ir fiksavimo būdą. | 62 proc. mokytojų dalyvavo seminare ,,Mokinių savivaldaus mokymosi gebėjimų ugdymas siekiant individualios pažangos“ ir patobulino mokinių motyvavimo ir paramos jiems kompetenciją. Metodinėse grupėse ir profesinių dialogų metu susitarta, kas yra mokinio pasiekimai ir individuali pažanga. Remiantis mokinių individualios pažangos matavimo ir fiksavimo sistemos įgyvendinimo analizės duomenimis 75 proc. mokytojų taikė 2-3 individualios pažangos stebėjimo ir fiksavimo būdus. Klasių valandėlių metu 95 proc. mokinių pildė VIP lapus, kėlė savo mokymosi uždavinius, analizavo savo mokymąsi ir individualią pažangą (pagal gimnazijoje taikomą MLST sistemą). Mokymosi uždavinių kėlimas ir nuolatinė pažangos analizė įtakojo tai, kad 2020-2021 m. m. 1-4 kl. mokiniai baigė – 99 proc. pažangumu (2019-2020 m. m. 97 proc., pokytis +2 proc.). Aukštesniuoju lygiu 1-4 kl. mokėsi 15 mokinių t. y. 23,1 proc. (2019-2020 m. m. 13 mok. t. y. 19,1 proc., pokytis +4 proc.). 2020-2021 m. m. 5-8, I-II g. kl. mokiniai baigė 100 proc. pažangumu (2019-2020 m. m. 97,4 proc., pokytis +2,6 proc.). |
| Užtikrinti gimnazijos bendruomenės emocinį ir fizinį saugumą. | Kryptingai įgyvendinamos LIONS QUEST socialinių emocinių kompetencijų ugdymo programos: ,,Laikas kartu”, ,,Paauglystės kryžkelės”, ,,Raktai į sėkmę”. Socialinio emocinio ugdymo užsiėmimai PUG, 1-4, 5-8, I-II gimnazijos klasėse vyksta kartą per savaitę. Mokinių apklausos duomenimis, 78 proc. mokinių gimnazijoje jaučiasi gerai ir noriai lanko gimnaziją. Gerėja pamokų lankomumas. 1 mokiniui per mokslo metus praleistų pamokų dėl nepateisinamų priežasčių vidutiniškai sumažėja – 0,5 proc. (lyginant su 2020 m.). 89 proc. mokinių teigia, kad gerėja socialinė emocinė gimnazijos aplinka. | 58 proc. mokytojų išklausė mokymų ciklą ,,Pedagogų kompetencijų išsaugojimas stiprinant jų psichinę sveikatą“, atliko užduotis ir patobulino socioemocines kompetencijas. Kryptingai įgyvendintos LIONS QUEST socialinių emocinių kompetencijų ugdymo programos: ,,Laikas kartu”, ,,Paauglystės kryžkelės”, ,,Raktai į sėkmę”. Socialinio emocinio ugdymo užsiėmimai 1-4, 5-8, I-III gimnazijos klasių mokiniams vyko kartą per savaitę, tam skirtu laiku, pagal iš anksto sudarytą tvarkaraštį. Mokinių apklausos ,,Socialinis emocinis ugdymas“ duomenimis 55 proc. mokinių teigia, kad SEU turi įtakos ugdymo(si) rezultatams, 49 proc. – kad prevencinės programos padeda įveikti gyvenimo sunkumus, 57 proc. – SEU padeda suprasti aplinkinius, o 59 proc. mokinių dalyvaudami šiose programose išmoko valdyti savo emocijas. Tai įtakojo ir mokinių savijautą gimnazijoje. Atliktos mokinių apklausos apie savijautą gimnazijoje duomenimis 91 proc. apklaustųjų teigia, kad gimnazijoje jaučiasi gerai, o 95 proc. - kad gerai sutaria su draugais. |
|  | Parengtas ir įgyvendintas (70 proc.) sveikatos ugdymo priemonių planas. Įgyvendinant planą dalyvauja 65 proc. gimnazijos bendruomenės narių. Pateiktos 2 paraiškos dalyvauti projektinėje veikloje. 1–4, 5–8, I–IV kl. formuojama pozityvi komunikacija įgyvendinant įvairius sveikatos ugdymo, gamtosauginius, meninius projektus. Į projektinę veiklą įtraukiama 70 proc. mokinių, 20 proc. tėvų. Projektinę veiklą palankiai vertina 70 proc. bendruomenės narių. | Parengtas ir įgyvendintas (80 proc.) sveikatos ugdymo priemonių planas. Įgyvendinant planą dalyvavo 70 proc. gimnazijos bendruomenės narių. 28,4 proc. mokinių (t. y. 6, 7, I g. klasių mokiniai) dalyvavo gimnazijos partnerių projekto ,,Vaikų švietimas ir praktinis mokymas fizinio, psichoemocinio sveikatinimo, socialinės gerovės kūrimo, sveiko ir aktyvaus gyvenimo ugdymo perspektyvoje“ veiklose. 85,3 proc. mokinių (92 proc.1-4 kl., 84 proc. 5-8 kl., 80 proc. I-IV g. kl. mokinių) dalyvauja įvairiose fizinio aktyvumo veiklose. Parašyti ir įgyvendinti 2 projektai: vaikų ir jaunimo socializacijos projektas. Programa ,,Kūrybiškumo ir kritinio mąstymo ugdymo grupė“ ir ,,Aš tarp kitų“; psichoaktyvių medžiagų vartojimo prevencijos projektas. Programa ,,Garinu arbatą“. Į projektinę veiklą buvo įtraukta 70 proc. mokinių, 20 proc. tėvų. Projektinę veiklą palankiai vertino 70 proc. bendruomenės narių. |
|  | 80 proc. mokytojų ir 30 proc. tėvų dalyvauja bent viename bendrame renginyje apie pozityviąją komunikaciją, vaiko bendravimo ypatumus skirtinguose amžiaus tarpsniuose. 80 proc. mokinių teigia, kad mokytojai su mokiniais bendrauja pozityviai, kas 40 proc. mokinių įtakoja lengviau siekti asmeninės pažangos. 75 proc. mokytojų teigia, kad tarp mokytojų vyrauja pozityvus bendradarbiavimas. 3 proc. mažėja patyčių atvejų (lyginant su 2020 m.). | 85 procentai mokytojų ir pagalbos mokiniui specialistų bei 42 procentai tėvų dalyvavo visuotiniame tėvų susirinkime ,,Pozityvus ir veiksmingas bendradarbiavimas vaiko sėkmei“. Atliktos mokinių apklausos ,,Ilgalaikių neigiamų pasekmių sukeltų nuotolinio mokymosi“ (5-8, I-IV g. kl.) duomenimis 90 proc. respondentų teigia, kad visada gerai sutarė su mokytojais, kas 40 proc. mokinių įtakojo asmeninės pažangos augimą. 80 proc. mokytojų teigia, kad tarp mokytojų vyrauja pozityvus bendradarbiavimas. 3 procentais mažėjo konfliktinių situacijų ir patyčių atvejų. |

**VIII. 2021 M. GIMNAZIJOS VIDAUS ĮSIVERTINIMO REZULTATŲ DUOMENYS**

Gimnazijos veiklos vidaus įsivertinimas vykdomas vadovaujantis Veiklos kokybės įsivertinimo metodika, patvirtinta Lietuvos Respublikos švietimo ir mokslo ministro įsakymu ,,Dėl mokyklos, įgyvendinančios bendrojo ugdymo programas, veiklos kokybės įsivertinimo metodikos patvirtinimo 2016 m. kovo 29 d. Nr. V-267 bei šioje Metodikoje apibrėžiamais veiklos kokybės įsivertinimo tikslais, uždaviniais ir principais, pateikiamu mokyklos veiklos kokybės įsivertinimo modeliu, mokyklos veiklos kokybės įsivertinimo etapais ir organizavimu.

**Mokinių apklausos rezultatų duomenys**

**3 aukščiausios vertės:**

|  |  |
| --- | --- |
| **Veiklos rodiklis** | **Procentai** |
| Aš pasitikiu savimi | 90,5 |
| Mokytojai mane vertina įvairiais būdais: pažymiais, kaupiamaisiais įvertinimais, pagyrimais, komentarais raštu ar žodžiu | 90,5 |
| Mūsų mokyklos mokytojai bendradarbiauja, dirba kartu tam, kad mes pasiektume kuo geresnių rezultatų | 89 |

**3 žemiausios vertės**

|  |  |
| --- | --- |
| **Veiklos rodiklis** | **Procentai** |
| Aš turiu idėjų dėl mokyklos gyvenimo gerinimo | 22,2 |
| Aš mokausi netik klasėje, bet ir kitose mokyklos erdvėse | 23,2 |
| Mano mokyklos pasiekimai yra žinomi mieste (rajone ar šalyje) | 37,0 |

**Tėvų apklausos rezultatų duomenys**

**3 aukščiausios vertės:**

|  |  |
| --- | --- |
| **Veiklos rodiklis** | **Procentai** |
| Aš žinau kas mano vaikui sekasi | 68 |
| Mokytojai vaikus vertina įvairiais būdais: pažymiais, kaupiamaisiais įvertinimais, pagyrimais, komentarais raštu ar žodžiu | 64,9 |
| Mokytojai bendradarbiauja su manimi dėl asmeninės vaiko mokymosi pažangos | 61,9 |

**3 žemiausios vertės**

|  |  |
| --- | --- |
| **Veiklos rodiklis** | **Procentai** |
| Mano vaiko mokyklos pasiekimai yra žinomi mieste (rajone ar šalyje) | 17,5 |
| Mokykloje vyksta įvairios netradicinės pamokos: integruotos, projektinės ir kt. | 31,9 |
| Mokyklos (klasių) erdves puošia mokinių darbai | 31,9 |

**Mokytojų apklausos rezultatų duomenys**

**3 aukščiausios vertės:**

|  |  |
| --- | --- |
| **Veiklos rodiklis** | **Procentai** |
| Mokyklos aplinka skatina mokytis, nes yra estetiška ir jauki | 73,9 |
| Pamokose leidžiu mokiniams klysti ir mokytis iš klaidų | 69,5 |
| Skatinu mokinius tobulėti | 69,5 |

**3 žemiausios vertės**

|  |  |
| --- | --- |
| **Veiklos rodiklis** | **Procentai** |
| Planuodamas pamoką parenku keletą mokymosi būdų (formų) | 26,0 |
| Aš integruoju skirtingų dalykų turinį savo pamokose | 26,0 |
| Dalyko turinį aktualizuoju ne mokykloje vedamomis edukacijomis | 26,0 |

**Veiklos grupės susitarimai ir rekomendacijos 2022 metų veiklos planavimui**

Prioritetinėmis veiklos sritimis 2022 m. pasirinkti ugdymo(si) kokybės ir emocinio klimato gerinimą.

2022 m. pasirinkti tobulinti veiklos rodiklius:

2 srities rodiklis: 2.2. Vadovavimas mokymuisi: 2.2.2. Mokymosi organizavimas (raktinis žodis Įvairovė)

1 srities rodiklis: 1.2 Pasiekimai ir pažanga: 1.2.2. Mokyklos pasiekimai ir pažanga (raktinis žodis Atsakomybė)

**IX. GIMNAZIJOS vidinės situacijos analizė (SSGG)**

|  |  |
| --- | --- |
| **STIPRYBĖS** | **SILPNYBĖS** |
| Gimnazija yra atvira bendravimui ir bendradarbiavimui.  Atnaujintos ir modernizuotos edukacinės aplinkos.  Patyrę ir kvalifikuoti mokytojai, ryškus bendruomeniškumas.  Dėmesys mokytojų kvalifikacijai ir jos tobulinimui.  Sėkmingas ugdymas kitose aplinkose.  Aukšti mokinių sportiniai pasiekimai.  Vykdomos pilietinės akcijos, organizuojami tradiciniai renginiai.  Aktyvi gimnazijos Mokinių tarybos veikla. | Mokinių mokymosi motyvacijos stoka.  Nepakankama mokinių mokėjimo mokytis integracija į ugdymo procesą.  Dėl mažėjančio mokinių skaičiaus vidurinio ugdymo programoje ir dėl to mažėjančio ugdymo plano valandų skaičiaus, sunku patenkinti individualius mokinių ugdymosi poreikius.  Nepakankamai naudojami aktyvaus ugdymo metodai, palaikantys mokinių mokymosi motyvaciją, kritinį ir loginį mąstymą.  Neišnaudotos mokymosi virtualioje aplinkoje galimybės.  Nepakankamai išnaudojamos diferencijuoto, individualizuoto mokymo galimybės pamokose.  Nenuosekli mokytojų gerosios patirties sklaida. |
| **GALIMYBĖS** | **GRĖSMĖS** |
| Ugdymo proceso įvairinimas netradicinėmis veiklomis.  Bendradarbiavimas su kitomis mokymo(si) institucijomis ir socialiniais partneriais.  ES struktūrinių ir kitų fondų parama, dalyvavimas projektinėje veikloje.  Kokybės krepšelio įsisavinimas.  Dažniau skirti padėkas kaip paskatinimą už individualiai mokiniui svarbią veiklą, pasiekimus. | Mokinių skaičiaus mažėjimas.  Mokinių socialinio elgesio neigiami pokyčiai.  Didėjantis specialiųjų poreikių, sutrikusio (hiperaktyvaus) elgesio, sveikatos problemų turinčių mokinių skaičius.  Mažėjantis tėvų bendradarbiavimo su gimnazija rezultatyvumas. |

**X. 2022 METŲ VEIKLOS PLANO PRIORITETAI, TIKSLAI IR UŽDAVINIAI**

**1 PRIORITETAS. Veiksmingo ugdymo(si) užtikrinimas.**

Tikslas. Siekti kiekvieno mokinio pasiekimų ir pažangos augimo.

1. Uždavinys. Gerinti pamokos vadybą naudojant šiuolaikinius mokymąsi skatinančius metodus, virtualias ir netradicines aplinkas.
2. Uždavinys. Teikti personalizuotą pagalbą skirtingų gebėjimų ir polinkių mokiniams, kad kiekvienas mokinys patirtų mokymo(si) sėkmę ir įgytų kompetencijų.
3. Tobulinti mokymosi pasiekimų ir pažangos vertinimo objektyvumą, sistemingumą ir stebėseną.

**2 PRIORITETAS. Saugios, bendruomenės poreikius atitinkančios ugdymo(si) aplinkos kūrimas.**

Tikslas. Stiprinti bendruomenės narių partnerystę, siekiant pozityvaus gimnazijos mikroklimato.

1. Telkti gimnazijos bendruomenės narius, siekiant emocinio saugumo.
2. Vykdyti socialines, prevencines veiklas, padedančias kurti palankią emocinę aplinką gimnazijoje.
3. Puoselėti gimnazijos kultūrą ir tradicijas.

**XI. TIKSLŲ IR UŽDAVINIŲ ĮGYVENDINIMO PLANAS**

|  |  |  |  |  |
| --- | --- | --- | --- | --- |
| **1.Tikslas**  **Siekti kiekvieno mokinio pasiekimų ir pažangos augimo** | | | | |
| **UŽDAVINIAI** | **PRIEMONĖS PAVADINIMAS** | **DATA** | **VYKDYTOJAI** | **Laukiamas rezultatas** |
| 1. Gerinti pamokos vadybą naudojant šiuolaikinius mokymąsi skatinančius metodus, virtualias ir netradicines aplinkas. | 1.1. Ugdomųjų pokalbių ciklas aktyvių mokymo metodų taikymo pamokoje klausimais. | Sausis-vasaris | Metodinių grupių pirmininkai | Metodinėse grupėse analizuojamos bent dvi aktyviųjų mokymosi metodų taikymo pamokoje sėkmės istorijos. 80 proc. mokinių teigia ir stebėtų pamokų analizė byloja, kad 60 proc. mokytojų tikslingai taiko aktyviuosius mokymo(si) metodus savo pamokose ir geba mokinius motyvuoti veiklai. Mokymasis bendradarbiaujant vyksta 1-4 kl. ne mažiau kaip 30 proc. stebėtų pamokų, 5-8, I-IV kl. 40 proc. stebėtų pamokų. Kiekvieno dalyko mokytojas organizuoja bent po 2 pamokas kitose aplinkose. Gamtos mokslų dalykų mokytojai 35 proc. pamokų organizuoja tyrinėjimus klasėje ar kitoje palankioje aplinkoje. 60 proc. mokytojų tikslingai taiko skaitmenines mokymosi platformas (Ema. Eduka klasė, Egzaminatorius ir kt.) pamokoje. Didėja mokinių mokymosi motyvacija, išryškėja mokinių gebėjimai mokytis savarankiškai, ieškoti ir apibendrinti informaciją. |
| 1.2. Atvirų pamokų ciklas ,,Aktyviųjų mokymosi metodų taikymas pamokoje, ugdant šiuolaikinį vaiką“. “ | Sausio 3 sav. – vasario 3 sav. | L. Rutkauskienė |
| 1.3. Metodinės medžiagos kaupimas apie aktyvių metodų taikymą ugdymo procese. | Sausis-vasaris | Metodinių grupių pirmininkai |
| 1.4. Mokinių apklausa ,,Aktyvių mokymo(si) metodų taikymo pamokoje įvairovė“. | Vasario 1 sav. | Veiklos kokybės įsivertinimo grupė |
| 1.5. Mokinių apklausos analizė ir duomenų panaudojimas pamokos kokybės tobulinimo strategijų paieškai. | Vasario 2 sav. | Veiklos kokybės įsivertinimo grupė |
| 1.6. Metodinės tarybos posėdis ,,Mokinių bendradarbiavimo skatinimas pamokoje taikant įvairius mokymo metodus ir būdus“. | Vasario 4 sav. | L. Rutkauskienė  Metodinė taryba |
| 1.7. Mokytojų tarybos posėdis ,,Aktyvaus mokymo(si) pamokoje ir mokinių pasiekimų koreliacija“. | Kovo 3 sav. | L. Rutkauskienė  D. Keliauskienė |
| 1.8. Pamokų organizavimas kitose mokyklos edukacinėse aplinkose (ne klasėje, kabinete). | Sausis-birželis | L.Rutkauskienė,  Dalykų mokytojai |
| 1.9. Pamokų kitoje aplinkoje bendros užduočių formos sudarymas ir pritaikomumo analizė. | Sausio 3 sav. | L. Rutkauskienė  Metodinė taryba |
| 1.10. Pamokų vestų kitoje aplinkoje veiksmingumo analizė. | Kovo 2 sav. | L. Rutkauskienė  Metodinė taryba |
| 1.11. Apskrito stalo diskusija ,, Skaitmeninių platformų (Ema, Eduka klasė, eTestai, Egzaminatorius ir kt. ) taikymo pamokoje reikšmė ugdymo(si) pasiekimams ir ateities strategijų numatymas“. | Kovo 4 sav. | L. Rutkauskienė  I. Subačienė  Metodinė taryba |  |
| 2. Teikti personalizuotą pagalbą skirtingų gebėjimų ir polinkių mokiniams, kad kiekvienas mokinys patirtų mokymo(si) sėkmę ir įgytų kompetencijų. | 2.1. Konsultacinio centro (aukštesnių gebėjimų mokinių poreikių tenkinimui) veikla. | Sausis – birželis,  Rugsėjis - gruodis | Mokytojai konsultantai | 70 proc. mokinių teigia ir stebėtų pamokų analizė byloja, kad 60 proc. mokytojų teikia personalizuotą pagalbą skirtingų gebėjimų ir polinkių mokiniams pamokoje. 60 proc. mokytojų teigia, kad tinkamas mokymo(si) strategijų parinkimas ir mokymo(si) turinio individualizavimas ir diferencijavimas padeda geriau bendrauti su mokiniais ir siekti jų asmeninės pažangos. Individualus mokytojų dėmesys stiprina dalies (55 proc.) mokinių mokymosi motyvaciją. Iki 3 procentų sumažėja (lyginant 2020-2021 m. m. ir 2021-2022 m. m. duomenimis) nepatenkinamai besimokančių mokinių metinių įvertinimų. Olimpiadų, konkursų, sportinių varžybų prizinių vietų laimėtojų skaičius didėja 1 proc. (lyginant 2020-2021 m. m. ir 2021-2022 m. m. duomenimis). |
| 2.2. Namų darbų centro veikla. | Sausis – birželis,  Rugsėjis - gruodis | Namų darbų centro konsultantė |
| 2.3. Kalbų laboratorijos programinės įrangos įsigijimas ir veiklos vykdymas. | Sausis – birželis,  Rugsėjis - gruodis | R. Saltonas  Kalbų mokytojai |
| 2.4. Individualios pagalbos teikimas pamokoje 2-7 klasėse specialiųjų poreikių mokiniams. | Sausis – birželis,  Rugsėjis - gruodis | Mokytojo padėjėjai |
| 2.5. Atvirų pamokų ciklas ,,Ugdymo turinio diferencijavimas ir individualizavimas“. | Kovo 3 sav. -balandžio 4 sav. | L. Rutkauskienė  Metodinė taryba |
| 2.6. Metodinės tarybos apskrito stalo diskusija ,,Individualizavimas ir diferencijavimas pamokoje. Realybė ir galimybės. Pamokos tobulinimo kryptys“. | Balandžio 4 sav. | L. Rutkauskienė  Metodinė taryba |
|  | 2.7. Mokytojų tarybos posėdis ,,Švietimo pagalbos įtaka mokinių pasiekimams“. | Birželio 3 sav. | D. Keliauskienė  L. Rutkauskienė |
|  |  |  |  |
| 3. Tobulinti mokymosi pasiekimų ir pažangos vertinimo objektyvumą, sistemingumą ir stebėseną. | 3.1. Metodinės valandos ,,Vertinimo būdų ir metodų įvairovė mokymo(si) planavimui, stebėjimui ir koregavimui“. | Kartą per mėnesį (nuo kovo mėn.). | Metodinių grupių pirmininkai | 40 proc. mokytojų dalyvauja švietimo centrų organizuotuose renginiuose apie pasiekimų ir pažangos vertinimą. Kolegų pamokų lankymas ir pažintis su kitų mokyklų mokytojų gerąja patirtimi padeda kiekvienam mokytojui koreguoti savo dalyko pasiekimų ir pažangos vertinimą. Metodinėse grupėse analizuojama ir tobulinama kiekvieno mokomojo dalyko vertinimo sistema. 60 proc. mokinių ir 60 proc. tėvų (globėjų, rūpintojų) teigia, kad vertinimo kriterijai yra aiškūs, vertinimas yra objektyvus ir sistemingas. Gimnazijoje susitarta dėl mokyklos pasiekimų ir pažangos vertinimo, parengtas, patvirtintas ir įgyvendinamas mokinių pasiekimų ir pažangos vertinimo tvarkos aprašas. |
| 3.2. Metodinė diena ,,Vertinimo būdų įvairovė mokymo(si) planavimui, stebėjimui ir koregavimui. Mano patirtis“. | Spalio 4 sav. sav. | L. Rutkauskienė  Metodinė taryba |
| 3.3. Mokinių pasiekimų ir pažangos vertinimo tvarkos tobulinimas:  3.3.1. Situacijos analizė.  3.3.2. Kiekvieno dalyko vertinimo sistemos tobulinimas. | Balandžio 3 sav. – Gegužės 2 sav. | Metodinių grupių pirmininkai |
| 3.4. 5-8, I-IV g. klasių mokinių, jų tėvų (globėjų, rūpintojų) apklausa ,,Vertinimo kriterijų aiškumas“. | Gegužės 3 sav. | Veiklos kokybės įsivertinimo grupė |
| 3.5. Apklausos ,,Vertinimo kriterijų aiškumas“ analizė, duomenų pristatymas ir panaudojimas gimnazijos vertinimo kokybės tobulinimo strategijų paieškai. | Birželio 1 sav. | Veiklos kokybės įsivertinimo grupė |
| 3.6. Mokytojų tarybos posėdis ,,Mokinių vertinimas ir mokymosi pažangos planavimo būdai“ | Birželio 3 sav. | L. Rutkauskienė |  |

|  |  |  |  |  |
| --- | --- | --- | --- | --- |
| **2. Tikslas**  **Stiprinti bendruomenės narių partnerystę, siekiant pozityvaus gimnazijos mikroklimato** | | | | |
| **UŽDAVINIAI** | **PRIEMONĖS PAVADINIMAS** | **DATA** | **VYKDYTOJAI** | **Laukiamas rezultatas** |
| 1.Telkti gimnazijos bendruomenės narius, siekiant emocinio saugumo. | * 1. Gimnazijos bendruomenės narių skatinimas laikytis bendrų susitarimų ir taisyklių. | Sausis-birželis,  rugsėjis-gruodis | Administracija | Gimnazijos dokumentuose įgyvendinami visų bendruomenės narių aiškūs elgesio normų susitarimai, kurie garantuoja kiekvieno bendruomenės nario dvasinį, fizinį ir emocinį saugumą. Teikiama socialinė pagalba, kuri lemia bendruomenės saugumą, mokinių drausmę ir atsakomybę už savo elgesį. 3 proc. mažėja mokinių elgesio taisykles pažeidinėjančių mokinių skaičius. Teikiamos individualios konsultacijos mokiniams ir mokytojams. Atliekami tyrimai, analizuojami rezultatai ir pristatomi gimnazijos bendruomenei. Kasmet tiriamas gimnazijos mikroklimatas ir jo rezultatai pristatomi bendruomenei. 5 proc. gerėja daugumos gimnazijos narių psichologinė savijauta ir tarpusavio santykiai, sukurta saugesnė atmosfera ir aplinka. Tai atsispindi mikroklimato tyrimų rezultatuose. |
| * 1. Gimnazijos virtualioje erdvėje elektroninės platformos ,,Patyčių dėžutė“ įdiegimas. | Vasario 1 sav. | D. Keliauskienė,  G. Jegorovaitė |
| * 1. Konsultacinės pagalbos mokytojams, specialistams, susidūrusiems su sudėtingomis situacijomis darbe, organizavimas | Per mokslo metus pagal poreikį | R. Saltonas |
| * 1. Klasės valandėlių organizavimas kultūros, bendravimo, tolerancijos klausimais (pagal MLST sistemą). | Per mokslo metus | Klasių vadovai |
| * 1. Mokytojų apskrito stalo diskusija ,,Profesinio dialogo reikšmė vaiko pažinimui ir individualiai sėkmei“. | Lapkritis 2 sav. | L. Rutkauskienė  D. Keliauskienė |
| * 1. Tėvų diena ,,Pozityvaus bendravimo reikšmė vaiko pažinimui ir individualiai sėkmei“. | Gegužės 3 sav. | Metodinė taryba |  |
| * 1. Metodinė diena ,,Mokomės bendradarbiaudami. Pozityvios tarpusavio komunikacijos strategijos“. | Rugsėjo 4 sav. | Metodinė taryba |
| 2. Vykdyti socialines, prevencines veiklas, padedančias kurti palankią emocinę aplinką gimnazijoje. | 2.1. Savęs pažinimo ir saviugdos paskaitų mokiniams organizavimas. | Per mokslo metus | G. Jegorovaitė  S. Virbukienė | Dalyvaudami prevenciniuose renginiuose, akcijose, programose 90 proc. mokinių įgis žinių apie žalingų įpročių poveikį organizmui, sveikos gyvensenos principus. 60 proc. mokinių praktiškai taikys įgytas žinias apie sveiką gyvenseną (laikysis sveikos gyvensenos principų). Į prevencines veiklas įtraukta 80 proc. gimnazijoje dirbančių asmenų - mokytojų, specialistų, kiti darbuotojų, taip pat informuojami ir šviečiami tėvai. Pagalbos mokiniui specialistų komanda laiku įvertina mokinio ar grupės mokinių poreikius, problemas ir suteikia reikalingą pagalbą. 90 proc. gimnazijos mokinių jaučiasi saugūs ir pasitikintys savimi. |
| 2.2. Socialinio ir emocinio ugdymo LIONS QUEST programų ,,Laikas kartu“, ,,Paauglystės kryžkelės“ ir ,,Raktai į sėkmę“ įgyvendinimas. | Per mokslo metus | Klasės vadovai |
| 2.3. Mokinių apklausa ,,Ar man padeda SEU“? | Balandžio 4 sav. | Veiklos kokybės įsivertinimo grupė |
| 2.4. Mokinių apklausos duomenų analizė, pristatymas bendruomenei ir tobulinimo strategijų numatymas. | Gegužės 2 sav. | Veiklos kokybės įsivertinimo grupė |
| 2.5. Veiksmo savaitės ,,Be patyčių“ renginių organizavimas. | Kovo 3 sav. | D. Keliauskienė  G. Jegorovaitė  S. Virbukienė |  |
| 2.6. Vaikų ir jaunimo socializacijos projektų rengimas ir veiklų įgyvendinimas. | Per mokslo metus | S. Virbukienė |
| 2.7. Psichoaktyvių medžiagų vartojimo prevencijos projektų rengimas ir veiklų įgyvendinimas. | Per mokslo metus | S. Virbukienė |
| 3. Puoselėti gimnazijos kultūrą ir tradicijas. | 3.1. Nuolatinis naujienų ir informacijos apie kultūrinius renginius ir kitus įvykius skelbimas gimnazijos internetinėje svetainėje, socialiniame tinkle ,,Facebook“. | Per mokslo metus (pagal renginių planą) | E. Simonaitienė | Aktyvi mokinių savivaldos veikla daro įtaką gimnazijos bendruomenės gyvenimui. 80 proc. gimnazijos bendruomenės narių palankiai vertina tarpusavio santykius, vyrauja pasididžiavimo gimnazija nuostata. 20 proc. tėvų aktyviai dalyvauja gimnazijoje organizuotuose renginiuose, akcijose. Visiems mokiniams užtikrintos geros galimybės ugdytis lyderystės nuostatas ir vertybes. 80 proc. mokinių, dalyvaudami gimnazijos veiklose, renginiuose, ugdosi tautiškumo, pilietiškumo ir kitas vertybines nuostatas. |
| 3.2. Tradicinių gimnazijos renginių organizavimas. | Per mokslo metus (pagal renginių planą) | D. Keliauskienė,  Klasės vadovai |
| 3.3. Dalyvavimas pilietinėse akcijose, respublikiniuose konkursuose, nacionalinių švenčių paminėjimuose atsižvelgiant į pasiūlą ir bendruomenės galimybes. | Per mokslo metus (pagal renginių planą) | Klasių vadovai,  dalykų mokytojai,  pagalbos specialistai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_